van arnde van heele geleidt tot den goeden
en janne vanden nuwenhuyse
Item tvonnisse tussche arnde van heele van diest in deen zijde en janne vanden
nuwenhuys van halen in dande alse van eenen beemde gelegen te halen int gemeyn
broeck ald de voirs jan tegen den voirs arnde gecocht hadde voir lx rijnsch
guld daer op de voirs arnt kende gehaven hebbende xxviii rijnsch en x stuvs
van welcken beemde de voirs arnt den voirs janne pnteerde guedynge
te doen doen hoe wael hij nu tochte was voir meye en scepen van loeven
uut eene beleyde daer mede pauwels vand lynden na den rechte der stad
van loeven beleydt es tot den goeden des voirs arnts met eene scoutbrieve
dien de voirs arnt in vollen stoele bekent hadde en dat dien brief in
vollen stoele bekent was dat boet de voirs arnt te thoene gelijc hij met iiii
goeden manen dede die droegen dat dygne des voirs arnts wijf sterf
opsente matheus dach xxi dage in septebri anno xliii nae dat den
voirs schoutbrieff bekent was int selve jair xiiii dage in septembri
welc goedynghe de voirs jan meynde dat hij niet schuldich en wae aen
te nemen mids dien dat de voirs arnt hem geloeft hadde ter tijt als de
voirs dygne sijn wijf leefde vanden voirs goeden guedinge te doen voirhof
ende he dair men de voirs goede af houden es en dat boet hij te thoend
dat dat vorwande was gelijc de selve jan met ii goeden manen thoede
welke hofgoedighe hij begde dat hem de voirs arnt doen soude ende
want sijn wijf aflivich worden wae Soe pnteerde hij hem te laten
genuegen dat de voirs arnt quame inden voirs hof ende dade hem
aldair guedige en sette hem goede borge oft ander vesticheit van erfgoede
dat sijn kijnde dier hij twe hadde comen souden als sij gedaeght waen
voirs den voirs hof en thi dien hem alsulken vesticheit daer mede
hij wael bewaert wae en vast stonde oft ten uutersten so begde hij
sijn gelt dat hij op de voirs comanscap gegeven hadde weder te
hebben ende der comascap ongehouden te wesen Was gewijst met
dese woirde nae aesprake na verantwden en nae thoenisse van
beyden ptien eest also dat de voirs arnt begheert de voirs
comascap gehoude te hebben dat hij dan den voirs janne guedinge
doen sal voir hof en he dairmen de voirs goede af houden es
opte pntacie die de selve jan gepnteert hadde lombart lyemigen
abs pynnock vynck voshe dormale man penultia
It jan de man heeft doen ontsetten alsulken gelt als jan baelge hadde
doen beslaen aen jacoppe vanden waerde te weten vi rijnsche gulden
die hij jane de man voirs sculdich es Ende daer voe es borge
goert roelofs natuerlic p voshe dormale junii iiii
I